laion/Wikipedia-Exotic huggingface dataset:
დიდი დეტექტივი თაგვი

დიდი დეტექტივი თაგვი (ინგლ. The Great Mouse Detective) — Walt Disney Feature Animation-ის 1986 წლის ანიმაციური ფილმი, Buena Vista Distribution-ის დისტრიბუციით. ამ, დისნეის რიგით 26-ე სრულმეტრაჟიანი ანიმაციური ფილმის რეჟისორები არიან ბარნი მეტინსონი, დევიდ მიშენერი, ისევე, როგორც ჯონ მასკერი და რონ კლემენტსი, რომლებმაც მოგვიანებით იმუშავეს „პატარა ქალთევზაზე“ და „ალადინზე“. ფილმის ალტერნატიული სახელწოდება, რომელიც 1992 წელს ხელმეორედ გამოშვებისას გამოიყენეს, იყო დიდი დეტექტივი თაგვის თავგადასავლები. სხვადასხვა ქვეყანაში აგრეთვე გამოიყენებოდა სახელწოდება დიდი დეტექტივი თაგვი ბეიზილი. ფილმის ყველა პერსონაჟი არის თაგვი ან ვირთაგვა, რომელიც ვიქტორიანული ეპოქის ლონდონში ცხოვრობს. ეფუძნება რა ივ ტაიტუსის რომანს „ბეიზილი ბეიკერ-სტრიტიდან“, ფილმის სიუჟეტი შერლოკ ჰოლმზის სტილშია და აღწერს გმირ თაგვს, რომელიც დაკავებულია სხვადასხვა საქმის გამოძიებით. ტაიტუსმა ამ პერსონაჟს სახელი შეურჩია ბეიზილ რეტბოუნის პატივსაცემად - უკანასკნელი ყველაზე მეტად ცნობილია ჰოლმზის როლის შესრულებით. ჰოლმზი ართურ კონან დოილის ერთ-ერთ მოთხრობაში აგრეთვე ახსენებს ბეიზილს, როგორც თავის ერთ-ერთ ზედმეტსახელს. დიდი დეტექტივი თაგვი კინოთეატრებში 1986 წლის 2 ივლისს გამოვიდა, ჰქონდა დადებითი შეფასებები და ფინანსური წარმატებაც, განსხვავევით სტუდიების წინა ნამუშევრისგან, „შავი კარდალა“. კომპანიის ახალი მმართველები დარწმუნებულები იყვნენ, რომ ანიმაციის განყოფილება მნიშვნელოვან სფეროს წარმოადგენდა, რასაც შემდგომში დისნეის რენესანსის სახელწოდებით ცნობილი პერიოდი მოჰყვა. ფილმის საუნდტრეკული ალბომი გამოვიდა მხოლოდ 1992 წელს. მასში შესულია: Main Tittle - 1:40 Dawson Finds Olivia - 1:20 Enter Basil - 2:12 Enter Ratigan - 2:17 Crushed Box - 1:30 The World's Greatest Criminal Mind - ვინსენტ პრაისი - 5:09 Unusual Foot Prints - 1:40 Here's Toby - 3:53 Check Mate - 2:41 Reunion - 2:38 Let Me Be Good to You - მელისა მანჩესტერი - 3:01 Ratigan's Plan - 2:01 Goodbye So Soon - ვინსენტ პრაისი - 2:55 Cat Nip - 1:44 Big Ben Chase - 5:33 Wrap-Up - 3:08 End Title/Goodbye So Soon - მისამღერი - 1:51 ოფიციალური საიტი „დიდი დეტექტივი თაგვი“ — Allmovie-ზე „დიდი დეტექტივი თაგვი“ — ანიმაციური ფილმების მონაცემთა დიდ ბაზაში „დიდი დეტექტივი თაგვი“ — კინოფილმების ინტერნეტ-მონაცემთა ბაზა (ინგლისური) „დიდი დეტექტივი თაგვი“ — TCM-ის მონაცემთა ბაზაში ↑ 1.0 1.1 Box office information for The Great Mouse Detective. Box Office Mojo. Internet Movie Database. ციტირების თარიღი: May 1, 2010.
548

ვიკისაწყობში არის გვერდი თემაზე: 548 548 (ხუთას ორმოცდარვა) წელი — იულიუსის კალენდრის ნაკიანი წელიწადი, რომლის პირველი დღეა ოთხშაბათი. ეს წელი არის VI საუკუნის მე-5 დეკადის მე-8 წელი. მთავარი სტატია: კატეგორია:დაბადებული 548. მთავარი სტატია: კატეგორია:გარდაცვლილი 548. 28 ივნისი: ნეტარი თეოდორა — ბიზანტიის დედოფალი, იუსტინიანე I-ის მეუღლე. (დ. დაახლ. 500) ლი ბონი — ვიეტნამის სახალხო განმათავისუფლებელი აჯანყების ხელმძღვანელი (დ. დაახლ. 510) თოიდებერტ I — ავსტრაზიის მეროვინგი მეფე (დ. 500)
US-1

US-1 (ასევე US Route 1), ჩრდილოეთ-სამხრეთის ჩქაროსნული საავტომობილო მაგისტრალი, რომელიც აშშ-ის აღმოსავლეთ სანაპიროს მიჰყვება და 3825 კმ-ს შეადგენს. მაგისტრალი აკავშირებს კი-უესტს, ფლორიდის უკიდურეს სამხრეთ წერტილს, ფორტ-კენტთან, მენი, კანადის საზღვართან. US-1 მეტწილად Interstate 95 გზატკეცილის პარალელურად გადის, თუმცა ის გაცილებით დასავლეთითაა ჯეკსონვილსა (ფლორიდა) და პეტერბურგს (ვირჯინია) შორის. გზატკეცილი აღმოსავლეთ სანაპიროს ძირითად მთავარ ქალაქებს აკავშირებს, მათ შორის მაიამის, ჯეკსონვილს (ფლორიდა), აუგუსტას (ჯორჯია), კოლუმბიას (სამხ. კაროლინა), კერის (ჩრდ. კაროლინა), რალეის (ჩრდ. კაროლინა), რიჩმონდს (ვირჯინია), ვაშინგტონს (კო), ბალტიმორს (მერილენდი), ფილადელფიას (პენსილვანია), ნიუარკს (ნიუ-ჯერსი), ნიუ-იორკს (ნიუ-იორკი), ნიუ-ჰეივენს (კონექტიკუტი), პროვიდენსს (როდ-აილენდი), ბოსტონს (მასაჩუსეტსი) და პორტლენდს (მეინი).
I Might Be Wrong

„I Might Be Wrong“ — ბრიტანული ალტერნატიული როკ-ჯგუფ Radiohead-ის სიმღერა და სინგლი ალბომიდან Amnesiac. გამოვიდა 2001 წლის 4 ივნისს. სიმღერის პროდიუსერია ნაიჯელ გოდრიჩი. პრომო CD I Might Be Wrong (შემოკლებული) - 3:48 I Might Be Wrong (ალბომის ვერას) - 4:52 ↑ Blau, Max. (14 February 2011) Radiohead's 20 Greatest Songs. Paste. დაარქივებულია ორიგინალიდან — 2 სექტემბერი 2015. ციტირების თარიღი: 1 September 2015. ↑ Nicholas, Taylor. (11 May 2001) Recovering the Memory of Pop Radiohead's 'Amnesiac'. PopMatters. ციტირების თარიღი: 1 September 2015.
49 მილის პანორამული გზა

49 მილის პანორამული გზა (ინგლ. 49-Mile Scenic Drive, ასევე 49-Mile Drive) — გზა, სან-ფრანცისკოსა და მის შემოგარენში ქალაქის მთავარ ღირსშესანიშნაობებსა და ისტორიული ადგილებზე გადის. გზა 1938 წლის 14 სექტემბერს გაიხსნა 1939 წლის გოლდენ-გეიტის საერთაშორისო ექსპოზიციისთვის და იმ დროისთვის ახალგახსნილი გოლდენ-გეიტ ბრიჯისა და ბეი ბრიჯის ხედებს უწევდა პოპულარიზაციას. გზა ტრეჟერ აილენდზე სრულდებოდა. გზა ლურჯი და თეთრი მიმართულების ნიშნებითაა აღნიშნული. ამჟამად ის ჰეიეს სტრიტისა და ვან-ნეს ავენუეს გადაკვეთაზე იწყება, ქალაქის მერიასთან. San Francisco Travel Association — 49 Mile Scenic Drive Mapping/GPS files of the 49-Mile Drive, with very slight modifications დაარქივებული 2018-06-13 საიტზე Wayback Machine. Map of the 49 Mile Scenic Drive დაარქივებული 2017-06-09 საიტზე Wayback Machine.
ფანტაზია 2000

ფანტაზია 2000 (ინგლ. Fantasia 2000) — Walt Disney Feature Animation-ის 1999 წლის ანიმაციური ფილმი. მისი დისტრიბუტორი იყო Buena Vista Pictures. იგი არის ფილმის „ფანტაზია“ გაგრძელება და დისნეის 38-ე სრულმეტრაჟიანი ანიმაციური ფილმი. ისევე, როგორც წინამორბედი, „ფანტაცია 2000“-ც შედგება ანიმაციური ეპიზოდებისგან კლასიკური მუსიკის თანხლებით. დონ ჰენის მიერ გადაღებულ ჩანართებში მონაწილეობენ ცნობილი მსახიობები - სტივ მარტინი, კუინსი ჯოუნსი, ანჯელა ლენსბერი, ჯეიმზ ერლ ჯოუნსი, ბეტი მიდლერი, იცხაკ პერლმანი, პენი და ტელერი. რამდენიმე წარუმატებელი მცდელობის შემდეგ, უოლტ დისნეის კომპანიამ იდეა გააცოცხლა მას შემდეგ, რაც 1984 წელს კომპანიის მთავარი აღმასრულებელი დირექტორი გახდა მაიკლ აისნერი. 1991 წელს პირველი „ფანტაზიის“ ვიდეოზე გამოცემის წარმატებამ იგი დაარწმუნა, რომ გაგრძელებით დაინტერესება არსებობდა, ამიტომ მან როი ედვარდ დისნეი დანიშნა აღმასრულებელ პროდიუსერად. ფილმის რვა ეპიზოდიდან ექვსის მუსიკას ასრულებს ჩიკაგოს სიმფონიური ორკესტრი, ჯეიმზ ლევინის ხელმძღვანელობით. მასში აგრეთვე შეტანილია 1940 წლის „ფანტაზიის“ ეპიზოდი, „ჯადოქრის შეგირდი“. ყოველი ახალი ეპიზოდი შეიქმნა ტრადიციული ანიმაციის კომპიუტერულთან შეზავებით. „ფანტაზია 2000“-ს პრემიერა გაიმართა 1999 წლის 17 დეკემბერს, ნიუ-იორკის კარნეგი-ჰოლში, საკონცერტო ტურნეს ფარგლებში, რომელშიც ასევე შედიოდა ლონდონი, პარიზი, ტოკიო და პასადენა (კალიფორნია). ფილმი 2000 წლის 1 იანვრიდან 30 აპრილამდე მსოფლიო მასშტაბით აჩვენეს IMAX-ის 75 კინოთეატრში (ეს იყო პირველი სრულმეტრაჟიანი ანიმაციური ნამუშევარი ამ ფორმატით). 2000 წლის 16 ივნისს იგი სტანდარტული სახის კინოთეატრებშიც გამოვიდა. კრიტიკოსების ნაწილმა იგი დადებითად შეაფასა, თუმცა სხვებმა აღნიშნეს უსწორმასწორო ხარისხი. 80-85 მილიონი აშშ დოლარის ბიუჯეტით, ფილმმა მსოფლიო მასშტაბით 90.8 მილიონი აშშ დოლარი შეაგროვა. შეგიძლიათ იხილოთ მედიაფაილები თემაზე „ფანტაზია 2000“ ვიკისაწყობში. ოფიციალური საიტი „ფანტაზია 2000“ — კინოფილმების ინტერნეტ-მონაცემთა ბაზა (ინგლისური) „ფანტაზია 2000“ — TCM-ის მონაცემთა ბაზაში „ფანტაზია 2000“ — Allmovie-ზე „ფანტაზია 2000“ — Rotten Tomatoes „ფანტაზია 2000“ — Box Office Mojo-ზე „ფანტაზია 2000“ — ანიმაციური ფილმების მონაცემთა დიდ ბაზაში ↑ 1.0 1.1 Fantasia 2000 (35mm & IMAX). Box Office Mojo. ციტირების თარიღი: May 5, 2011. ↑ Corliss, Richard. (December 5, 1999) Disney's Fantastic Voyage. Time. დაარქივებულია ორიგინალიდან — ნოემბერი 19, 2015. ციტირების თარიღი: August 9, 2015.
იქაბოდის და მისტერ გომბეშოს თავგადასავლები

იქაბოდის და მისტერ გომბეშოს თავგადასავლები (ინგლ. The Adventures of Ichabod and Mr. Toad) — 1949 წლის სრულმეტრაჟიანი ანიმაციური ფილმი, რომელიც გამოუშვა Walt Disney Productions-მა, ხოლო დისტრიბუტორი იყო RKO Radio Pictures. ფილმის პირველი ნახევარი ეფუძნება კენეთ გრემის წიგნს „ქარი ტირიფებში“, ხოლო მეორე - ვაშინგტონ ირვინის „მძინარე ღრმულის ლეგენდას“. ეს არის უოლტ დისნეის სტუდიების რიგით მეთერთმეტე სრულმეტრაჟიანი ანიმაციური ფილმი და უკანასკნელი 1940-იან წლებში. იქაბოდის და მისტერ გომბეშოს თავგადასავლები აგრეთვე არის სტუდიების უკანასკნელი 1977 წლის „პინი პუჰამდე“, რომელიც ერთზე მეტი ამბისგან შედგება. 1955 წლიდან ფილმის ორივე ნაწილი სატელევიზიო ეთერში ცალ-ცალკე გადიოდა, „დისნეილენდის“ ფარგლებში. ვიდეოკასეტების გამოჩენასთან ერთად ორივე ერთად გამოიცემოდა. ოფიციალური საიტი „იქაბოდის და მისტერ გომბეშოს თავგადასავლები“ — კინოფილმების ინტერნეტ-მონაცემთა ბაზა (ინგლისური) „იქაბოდის და მისტერ გომბეშოს თავგადასავლები“ — ანიმაციური ფილმების მონაცემთა დიდ ბაზაში
549

ვიკისაწყობში არის გვერდი თემაზე: 549 549 (ხუთას ორმოცდაცხრა) წელი — იულიუსის კალენდრის არანაკიანი წელიწადი, რომლის პირველი დღეა პარასკევი. ეს წელი არის VI საუკუნის მე-5 დეკადის მე-9 წელი. გუბაზ II-ის და ბიზანტიელ მთავარსარდალ დაგისთეს შეერთებულმა ლაშქარმა ლაზიკაში სპარსელები დაამარცხა. სპარსელებმა ლაზიკა დატოვეს და ქართლში დაბრუნდნენ. ვესტგუთების მეფე თეუდიგიზელი შეთქმულებაში მოკლეს. შემდეგ სამეფო ტახტზე ავიდა აგილა I. მთავარი სტატია: კატეგორია:დაბადებული 549. მთავარი სტატია: კატეგორია:გარდაცვლილი 549. თეუდიგიზელი — ვესტგუთების მეფე
101 დალმაციელი (ფილმი)

101 დალმაციელი (ინგლ. One Hundred and One Dalmatians, ან 101 Dalmatians) — Walt Disney Productions-ის 1961 წლის ანიმაციური ფილმი, Buena Vista Pictures Distribution-ის დისტრიბუციით. იგი ეფუძნება დოდი სმითის ამავე სახელწოდების ნაწარმოებს. სიუჟეტის მიხედვით, ერთმანეთს გაიცნობენ როჯერი და ანიტა. მათ დალმაციელ ძაღლებს ასევე უყვარდებათ ერთმანეთი. მოგვიანებით მათ 15 ლეკვი ეყოლებათ, მაგრამ ოჯახს საშიშროებას უქმნის ბოროტი კრუელა დე ვილი, რომელიც ოცნებობს დალმაციელების ბეწვისგან დამზადებულ ქურქზე. 101 დალმაციელი კომერციულად წარმატებული იყო და სტუდია გადაარჩინა ფინანსური პრობლემებისგან, რომლებიც შეუქმნა „მძინარე მზეთუნახავმა“. გარდა კინოთეატრებიდან შემოსავლისა, კომერციული წარმატება გამოწვეული იყო სხვადასხვა ანიმაციური ტექნოლოგიის გამოყენებით, როგორიც იყო ქსეროგრაფია, აქტიურად ინტეგრირებულ კადრებში ფერების ჩასხმისას და ხატვისას. ფილმი კინოგაქირავებაში 1969, 1979, 1985 და 1991 წლებში გავიდა. წლების შემდეგ გადაიღეს ფილმის გაგრძელებები, როგორც ანიმაციური, ასევე მხატვრული ფილმების სახით. ოფიციალური საიტი „101 დალმაციელი“ — Allmovie-ზე „101 დალმაციელი“ — კინოფილმების ინტერნეტ-მონაცემთა ბაზა (ინგლისური) „101 დალმაციელი“ — TCM-ის მონაცემთა ბაზაში „101 დალმაციელი“ — Rotten Tomatoes ↑ Magical Kingdoms. Magical Kingdoms (January 25, 1961). ციტირების თარიღი: April 13, 2014. ↑ 101 Dalmatians. Box Office Mojo. ციტირების თარიღი: January 5, 2012. ↑ Gebert,, Michael (1996). The Encyclopedia of Movie Awards. St. Martin's Paperbacks. ISBN 0-668-05308-9.  ↑ King, Susan (January 31, 2015). „'101 Dalmatians' was just the hit a flagging Disney needed“. Los Angeles Times. ციტირების თარიღი: 5 February 2015. ↑ 1991 Domestic Grosses #1–50. Box Office Mojo. ციტირების თარიღი: 2 April 2008.
ბობ გელდოფი

რობერტ ფრედერიკ ზენონ „ბობ“ გელდოფი, ბრიტანეთის იმპერიის კავალერი (დ. 1951 წლის 5 ოქტომბერს) — ცნობილი ირლანდიელი მომღერალი, სიმღერების ავტორი, მუსიკოსი, მწერალი და სოციალური აქტივისტი-ქველმოქმედი. იგი უფრო მეტად ცნობილია, როგორც როკ-ჯგუფის The Boomtown Rats ლიდერი. გარდა ამისა, ცნობილია მის მიერ ალან პარკერის 1982 წლის ფილმში კედელი განსახიერებული დრამატული როლი. The Boomtown Rats The Boomtown Rats (1977) A Tonic for the Troops (1978) The Fine Art of Surfacing (1979) Mondo Bongo (1981) V Deep (1982) In the Long Grass (1985) სოლო Deep in the Heart of Nowhere (1986) Vegetarians of Love (1990) The Happy Club (1993) Sex, Age & Death (2002) How to Compose Popular Songs That Will Sell (2010) ვიკისაწყობში არის გვერდი თემაზე: ბობ გელდოფი ოფიციალური საიტი დაარქივებული 2008-11-20 საიტზე Wayback Machine.
ძიმუ

იმპერატორი ძიმუ ან ძინმუ (神武天皇 (იაპონ. ძიმუ ტენო?)) — იაპონიის ლეგენდარული დამაარსებელი და პირველი იმპერატორი. ეპოს კოძიკის მეორე განყოფილების თანახმად, იგი დაიბადა 711 წლის 1 იანვარს ჩვენ წელთაღრიცხვამდე და გარდაიცვალა ძვ. წ. 585 წლის 11 მარტს. სინტოიზმში ძიმუ ითვლება მზის ღმერთის, ამატერასუ ომიკამის, შვილიშვილად. თვითონ ძიმუ ითვლება მნიშვნელობით მეორე ღვთაებად. ისტორიკოსთა უმრავლესობა უარყოფს ძიმუს არსებობას როგორც ასეთს და მთელს პერიოდს მასთან დაკავშირებულს. მისი არსებობა ისტორიულად არ დასტურდება. პირველი ისტორიულად დადასტურებული იაპონელი მონარქი არის იმპერატორი კიმეი (509–571). ძიმუს ქმედებებზე არსებული მოთხრობები ასახავენ იაპონური ტომების მიგრაციის პროცესებს, ტომთა კავშირის შექმნას. მეცნიერება ამ პროცესებს ჩვენი ერის დასაწყისით ათარიღებს. ლეგენდა მოგვითხრობს, რომ ძიმუ ჰიმუკიდან, კიუსუს კუნძულიდან, საიდანაც მისი წინაპრები ციდან ჩამოვიდნენ, ილაშქრა კუნძულ ჰონსიუზე. იმპერატორ ძიმუს ძვ. წ. 660 წელს გამეფებასთან დაკავშირებულია იაპონიის ყველაზე ცბობილი დღესასწაული – კიგენსეცუ, რომლის ზეიმი დაიწყეს 1872 წელს და ზეიმობდნენ 11 თებერვალს. ძიმუს გამეფების 2600 წლის აღსანიშნავად 1940 წლის 27 სექტემბერს იაპონიამ ხელი მოაწერა გერმანიასთან და იტალიასთან სამთა პაქტს. ოფიციალური პროპაგანდა აქტიურად იყენებდა ძიმუს დევიზს – „მსფოლიოს რვა კუთხის შეგროვება ერთი სახურავის ქვეშ” (ჰაკ-კო იტი-უ). ეს დევიზი გამოიყენებოდა სხვა ქვეყნებზე აგრესიის იდეოლოგიური გამართლებისთვის. დღესასწაული გაუქმდა ამერიკული ოკუპაციური ძალების ბრძანებით იაპონიის მეორე მსოფლიო ომში დამარცხების გამო. იგი აღადგინეს 1966 წელს, თუმცა სხვა სახელი დაარქვეს – კენკოკუ კინენბი – სახელმწიფოს შექმნის დღე. იაპონიის იმპერატორების სია ძიმუს დეტალური პროფილი დაარქივებული 2011-04-06 საიტზე Wayback Machine. ლეგენდა ძიმუს შესახებ დაარქივებული 2014-07-25 საიტზე Wayback Machine. ↑ 1.0 1.1 1.2 1.3 იმპერატორი ძიმუ - iaponeli.wordpress.com-ზე. ↑ Hoye, Timothy. (1999). Japanese Politics: Fixed and Floating Worlds, p. 78; excerpt, "According to legend, the first Japanese emperor was Jimmu. Along with the next 13 emperors, Jimmu is not considered an actual, historical figure. Historically verifiable Emperors of Japan date from the early sixth century with Kimmei. ↑ Titsingh, pp. 34–36; Brown, pp. 261–262; Varley, pp. 123–124.
550

ვიკისაწყობში არის გვერდი თემაზე: 550 550 (ხუთას ორმოცდაათი) წელი — იულიუსის კალენდრის არანაკიანი წელიწადი, რომლის პირველი დღეა შაბათი. ეს წელი არის VI საუკუნის მე-5 დეკადის მე-10 წელი. ბიზანტიელები ამარცხებენ აბაზგებს. მთავარი სტატია: კატეგორია:დაბადებული 550. ბონიფაციუს IV — რომის პაპი (გ. 615) იოანე მოსხი — ბიზანტიელი პროზაიკოსი, საეკლესიო მოღვაწე (გ. 634) მთავარი სტატია: კატეგორია:გარდაცვლილი 550. არიაბჰატა — ინდოელი ასტრონომი და მათემატიკოსი (დ. 476)
ბინდის საგა: დაბნელება

„ბინდის საგა: დაბნელება“ (ინგლ. The Twilight Saga: Eclipse) — მესამე ფილმი სტეფანი მეიერის ვამპირული რომანების ეკრანიზაციების სერიაში. იგი ეფუძნება რომანს „დაბნელება“. ფილმში მთავარ როლებს ასრულებენ კრისტენ სტიუარტი, რობერტ პეტინსონი და ტეილორ ლოტნერი. ფილმის სცენარის ავტორია მელისა როზენბერგი. გადაღებები მიმდინარეობდა 2009 წლის 17 აგვისტოდან იმავე წლის ოქტომბრამდე. ბრაის დალას ჰოვარდმა შეცვალა რეიჩელ ლეფევრი ვიქტორიას როლში. ფილმი გამოვიდა 2010 წლის 30 ივნისს. საგულისხმოა, რომ ეს არის საგის პირველი ფილმი, რომელიც IMAX-ის ტიპის კინოთეატრებში იქნა ნაჩვენები. გამოსვლიდან ერთ დღეში მისმა შემოსავალმა შეადგინა 30 მილიონი აშშ დოლარი, ამ დროისთვის კი 698.5 მილიონ დოლარს შეადგენს. ყურადღება!  ქვემოთ მოყვანილია სიუჟეტის და/ან დასასრულის დეტალები. სახლის გზაზე მიმავალ რაილის ვიქტორია ვამპირად გარდაქმნის .ამის საშუალებით იგი შექმნის მრავალკაციან არმიას,რომელიც ბელაზე ნადირობს.ამის გამო სიეტლის შტატში მკვლელობები მიმდიანრეობს, კალენების კლანი ცდილობს პრობლემა მოაგვაროს. გამოსაშვებ საღამოზე ელისი იხილავს არმიას რომელიც პირდაპირ სიეტლში მოემართება. ამის გამო დაიდება შეათანხემბა ვამპირებსა და მაქციებს შორის. წინა დღეს მათ ივარჯიშეს და ინადირეს, მომდევნო დღეს კი ბელას სუნის გამო შეზღუდულად, ბრძოლის ველი აირჩიეს.ჯეიკობის მძაფრმა სუნმა ბელას სუნი გადაფარა, ამიტომ ჯეიკობი წაიყვანს ბელას მთაში, სადაც მათ ედვარდი დახვდებათ. ამ დროს კი ვიქოტრიას არმია მოვიდა, კალნები დაწინაურდნენ, მაგრამ როცა არმიაც შეტევაზე გადავიდე მაქციები ჩაერთვნენ ბრძოლაში.საბოლოოდ არმია დამარცხდება და კალენები მოიგებენ ამ ბრძოლას. თუმცა ამ დროს ვიქოტორიამ და რაილიმ ბელას მიაგნეს. ამის გამო გაიმართება ბრძოლა ერთი კალენსა და ორ ვამპირს შორის. რაილიმ მოახერხა ედავარდის დაჭერა და ისისიყო ვიქტორიას თავი უნდა მოეგლიჯა რომ...ბელამ ხელი გაიჭრა, სისხლის სუნმა ამ ორ ვამპირს თავგზა აუბნია და მას დაედევნა,მაგარმ გვიანღა იყო ედვარდმა ორივე დახოცა. ედევარდი და ბელა ბრძოლის ველზე ჩავიდნენ, რადგან ელისმა ვოლტურების გამოჩენა დაინახა. სასწრაფოდ მოაშორეს მაქციები იქაურობას, ამ დროს ჯეიკობი ძლიერ დაშავდა. ამასობაში ვოლტურებიც მოვიდნენ, მათ ჩხუბი არ დაუწყიათ პირიქით აქეს ისინი. საბოლოოდ ბელა ედვარდს ცოლობაზე დათანხმდება და მისგან ბეჭედს მიიღებს. მთავარი სტატია: ბინდის საგა: დაბნელება (საუნდტრეკი). ოფიციალური საიტი „1325004/ ბინდის საგა: დაბნელება“ — კინოფილმების ინტერნეტ-მონაცემთა ბაზა (ინგლისური) „481691 ბინდის საგა: დაბნელება“ — Allmovie-ზე „ბინდის საგა: დაბნელება“ — Box Office Mojo-ზე „twilight_saga_eclipse / ბინდის საგა: დაბნელება“ — Rotten Tomatoes ↑ http://www.bbfc.co.uk/releases/eclipse-2010 ↑ 2.0 2.1 2.2 The Twilight Saga: Eclipse (2010). Box Office Mojo. Amazon.com. ციტირების თარიღი: 2010-07-12.
ჯოშუა ბელი

ჯოშუა ბელი (Joshua Bell) (*9 დეკემბერი, 1967) — ამერიკელი მევიოლინე. დაიბადა ბლუმნგტონში, ინდიანა, ფსიქოლოგთა ოჯახში. ვიოლინოზე დაკვრის გაკვეთილები ოთხი წლის ასაკიდან დაიწყო. თოთხმეტი წლის ასაკში სოლოისტად გამოდის ფილადელფიის ორკესტრთან ერთად რიკარდო მუტის დირიჟორობით. ბელი ვიოლინოს ინდიანას უნივერსიტეტის ჯეიკობსის მუსიკის სკოლაში სწავლობდა ჟოზეფ გინგოლდის ხელმძღვანელობით. კარნეგი ჰოლში დებიუტი 1985 წელს გამართა სენტ-ლუისის სიმფონიურ ორკესტრთან შესრულებით. მას შემდეგ მრავალ მსოფლიოს წამყვან ორკესტრსა და დირიჟორთან მუშაობს. სტანდარტულ საკონცერტო რეპერტუართან ერთად ბელი ახალ ნამუშევრებსაც ასრულებს—მათ შორის განსაკუთრებით გამოირჩევა ნიკოლას მოუს ვიოლინოს კონცერტი, რომლის ჩანაწერმაც ბელს გრემი მოუტანა, და რომლის პრემიერაც 1993 წელს გაიმართა. ბელს ასევე შესრულებული აქვს სოლო პარტია ჯონ კორიგლიანოს ოსკარით დაჯილდოებულ საუნდტრეკში, ფილმისთვის ”წითელი ვიოლინო”. ბელი გიბსონ სტრადივარიუსის 1713 წლის ვიოლინოზე უკრავს. პარტნიორობს სენტ-პოლის კამერულ ორკესტრთან (2004-05 სეზონიდან) და მოწვეული პროფესორია ლონდონის მუსიკის სამეფო აკადემიაში. ჯოშუა ბელის ჩამწერი სტუდიის საიტი.
ოქროს კარიბჭის საერთაშორისო ექსპოზიცია

გოლდენ გეიტის საერთაშორისო ექსპოზიცია (1939-40), მსოფლიო ექსპოზიცია, ჩატარდა სან-ფრანცისკოს, კალიფორნია, ტრეჟერ-აილენდზე და სხვა მიღწევებთან ერთად, ქალაქის ორი ახალაგებული ხიდის აღნიშვნას მიეძღვნა. სან-ფრანცისკო - ოკლენდ-ბეის ხიდი 1936 წელს გაიხსნა, ხოლო გოლდენ გეიტის ხიდი კი 1937 წელს. ექსპოზიცია 1939 წლის 18 თებერვალს გაიხსნა და 29 ოქტომბრამდე გასტანა. 1940 წლის 25 მაისს ის ხელახლა გაიხსნა და 29 სექტემბერს დაიხურა. ტრეჟერ-აილენდი, სრულიად ბრტყელი, ხელოვნური კუნძული მიმაგრებული ერბა-ბუენას კუნძულთან, სპეციალურად ექსპოზიციისთვის შექმნეს ადგილას, სადაც ბეი-ბრიჯის ოკლენდისა და სან-ფრანცისკოს ფრთები უერთდება ერთმანეთს. ფედერალური მთავრობის მიერ აგებული ტრეჟერ-აილენდი პან-ამერიკენ პასიფიკ რიმის სამსახურის აეროპორტი უნდა გამოხდარიყო. საომარი პირობების გამო ის საზღვაო ფლოტის ბაზად გადაკეთდა, სადაც 1941-97 წლებში აშშ-ის ფლოტი იყო დაბანაკებული. ექსპოზიციის თემა იყო "წყნარი ოკეანის ლამაზმანი" (Pageant of the Pacific) და მასზე ძირითადად წყნარი ოკეანის მოსაზღვრე ქვეყნების მიერ წარმოებული საქონელი იყო გამოფენილი. თემის ფიზიკურ სიმბოლოს წარმოადგენდა "მზის კოშკი", გიგანტური, 80 ფუტის სიმაღლის წყნარი ოკეანის ქალღმერთი "პაციფიკის" ქანდაკება.
მხიარულები და უდარდელები

მხიარულები და უდარდელები — 1947 წლის სრულმეტრაჟიანი ანიმაციური ფილმი. მისი პროდიუსერია უოლტ დისნეი, ხოლო დისტრიბუტორი — RKO Radio Pictures. ფილმში შეტანილია ორი სიუჟეტი - „ბონგო“ და „მიკი და ლობიოს ღერო“. „მხიარულები და უდარდელები“ დისნეის სტუდიების რიგით მეცხრე სრულმეტრაჟიანი ანიმაციური ნამუშევარია და მეოთხე ანთოლოგიურ ფილმებში, რომლებიც სტუდიამ 1940-იანებში გამოუშვა, რათა მეორე მსოფლიო ომის დროს არსებული ხარჯები აენაზღაურებინა. ამ ანთოლოგიური ფილმების გამოშვებით, რომლებიც აგებული იყო სხვადასხვა ეპიზოდზე, დაფინანსდა „კონკიას“ და რამდენიმე შემდგომი ფილმის წარმოებაც. ფილმის პირველი მონაკვეთის, „ბონგოს“ წარმდგენია კალია ჯიმინი, ხოლო მთხრობელი — დინა შორი. ეს ეპიზოდი ეფუძნება „დათუნია ბონგოს“ (სინკლერ ლუისი) და მაყურებელს მოუთხრობს ცირკის დათვის შესახებ, რომელსაც თავისუფლება სურს. იგი საბოლოოდ, გარბის და ტყეში შეუყვარდება დათვი ლულუბელი, თუმცა აღმოჩნდება, რომ საკუთარი ერთგულება უნდა დაუმტკიცოს. მეორე ეპიზოდს, „მიკი და ლობიოს ღეროს“, წარადგენს ედგარ ბერგენი. იგი არის ზღაპრის „ჯეკი და ლობიოს ღეროს“ გადმოცემა, მიკი მაუსის, დონალდ დაკის და გუფის მონაწილეობით. სიუჟეტით მიხედვით, ეს სამი ცაში აღმოაჩენს გოლიათ უილის სასახლეს, სადაც მიაღწევენ ვეებერთელა ლობიოს ღეროს დახმარებით. იმისათვის, რომ დაიბრუნონ მშობლიური ველი, უნდა შეებრძოლონ გაუმაძღარ, მაგრამ საყვარელ გოლიათს. „მიკი და ლობიოს ღერო“ იყო უკანასკნელი შემთხვევა, როდესაც დისნეიმ თავად გაახმოვანა მიკის პერსონაჟი, ვინაიდან დაკავებული იყო სხვა პროექტებითაც. მოგვიანებით მას ჩაენაცვლა ჯიმი მაკდონალდი, რომელიც ხმოვან ეფექტებზეც მუშაობდა. ოფიციალური საიტი „მხიარულები და უდარდელები“ — ანიმაციური ფილმების მონაცემთა დიდ ბაზაში „მხიარულები და უდარდელები“ — კინოფილმების ინტერნეტ-მონაცემთა ბაზა (ინგლისური) „მხიარულები და უდარდელები“ — Rotten Tomatoes ↑ "Top Grossers of 1947", Variety, January 7, 1948 p 63
ლუიზიანის შესყიდვის ექსპოზიცია

ლუიზიანის შესყიდვის ექსპოზიცია, უკეთ ცნობილი როგორც სენტ-ლუისის მსოფლიო გამოფენა (ინგლ. Louisiana Purchase Exposition, ან Saint Louis World's Fair) — საერთაშორისო ექსპოზიცია, ჩატარებული 1904 წელს სენტ-ლუისში, მისური, აშშ. 1904 წელს სენ-ლუისმა უმასპინძლა მსოფლიოს საერთაშორისო გამოფენაზე. ექსპოზცია ლუიზიანის შესყიდვის (1803) ასი წლისთავის აღსანიშნავად ჩატარდა. ის ერთი წლით გვიან, 1904 წლის 30 აპრილს გაიხსნა და 1 დეკემბრამდე გასტანა. აღსანიშნავია, რომ სენტ-ლუისში ყოველწლიური ექსპოზიცია 1884 წლიდან ტარდებოდა, სადაც სასოფლო-სამეურნეო და მეცნიერეული მიღწევების აღნიშვნა ხდებოდა, თუმცა 1904 წელს მსოფლიო გამოფენის გამო იგი არ გადაიდო. გამოფენისთვის გამოყოფილი 4,9კმ² ფართი, რომლის დიზაინი ჯორჯ კელსერმა გადაწყვიტა, ამჟამად ფორესტ-პარკსა და ვაშინგტონის უნივერსიტეტის კამპუსს უჭირავს, და უდიდესი გამოფენა იყო ამ დრომდე. 1500 შენობა-ნაგებობა ერთმანეთთან 120 კმ საავტომობილო და საფეხმავლო გზებით იყო დაკავშირებული. ამბობდნენ, რომ შეუძლებელი იყო ყველაფრის ზერელედ დანახვაც კი ერთი კვირის განმავლობაში. მხოლოდ სოფლის მეურნეობის სასახლეს 324.000 მ² ფართი ეჭირა. გამოფენაზე მონაწილეობა 62 უცხო ქვეყანამ, აშშ-ის მთავრობამ და მაშინდელი 45 შტატიდან 43-მა მიიღო. მონაწილეთა შორის იყო საწარმოები, ქალაქები, კერძო ორგანიზაციები და კორპორაციები, თეატრალური დასები და სამუსიკო სკოლები. ზოგი მათგანი რეკლამის ხასიათს ატარებდა, ზოგი შემეცნებით-საგანმანათლებლო, ზოგიც პროპაგანდის, ხოლო ზოგიერთი კი მხოლოდ გასართობს.
ტაისიო

იმპერატორი ტაისიო (大正天皇 (იაპონ. ტაისიო ტენო?), დ. 31 აგვისტო, 1879 — გ. 25 დეკემბერი, 1926) — იაპონიის 123-ე იმპერატორი ტრადიციული ქრონოლოგიის მიხედვით. იგი მეფობდა 1912 წლის 30 ივლისიდან მის გარდაცვალებამდე 1926 წლის 25 დეკემბრამდე. იმპერატორის საკუთარი სახელი იყო იოსიჰიტო (嘉仁). ტრადიციის მიხედვით, გამეფების შემდეგ იმპერატორს არ აქვს სახელი და მას უბრალოდ იმპერატორს უწოდებენ. რადგანაც იგი მეფობდა ტაისიოს პერიოდში, იგი გახდა ცნობილი როგორც იმპერატორი ტაისიო. იგი დაიბადა ტოკიოში 1879 წლის 31 აგვისტოს. იოსიჰიტო გამოცხადდა ტახტის მემკვიდრედ 1889 წლის 3 ნოემბერი. 1900 წლის 10 მაისს იგი დაქორწინდა დედოფალ სადაკოზე. ტაისიო ავიდა ტახტზე 1912 წლის 30 ივლისს. პირველი მსოფლიო ომის დროს ტაისიომ, როგორც მოკავშირე ქვეყნის ლიდერმა, მიიღო ბრიტანეთის მარშალის წოდება. გარდაიცვალა ტოკიოში, 1926 წელს. ↑ 1.0 1.1 1.2 1.3 იმპერატორი-ტაისო iaponeli.wordpress.com-ზე. ედვარდ საიდენსტიკერი, . (1990). ტოკიოს აღმავლობა. ნიუ იორკი: ალფრედ კნოფი. 10-ISBN 0-394-54360-2; 13-ISBN 978-0-394-54360-4 (cloth) [გადმობეჭდილია ჰარვარდის უნივერსიტეტის ტიპოგრაფიის მიერ, Cambridge, 1991: 10-ISBN 0-674-89461-8; 13-ISBN 978-0-674-89461-7 (paper)] ბიქსი, ჰერბერტ ბიქსი; ჰიროჰიტო და თანამედროვე იაპონიის შექმნა. Harper Perennial (2001). ISBN 0-06-093130-2 Fujitani,T. Splendid Monarchy: Power and Pageantry in Modern Japan. University of California Press; Reprint edition (1998). ISBN 0-520-21371-8 დონალდ კინი. იაპონიის იმპერატორი: მეიძი და მისი სამყარო. კოლუმბიის უნივერსიტეტი (2005). ISBN 0-231-12341-8
ლეოპოლდ სტოკოვსკი

ლეოპოლდ სტოკოვსკი (Leopold Stokowski, დაბადებით Antoni Stanisław Bolesławowicz) (დ. 18 აპრილი, 1882, ლონდონი, ინგლისი ― გ. 13 სექტემბერი, 1977) — ცინცინატის სიმფონიური ორკესტრის, ფილადელფიის ორკესტრის, ენ-ბი-სის სიმფონიური ორკესტრისა და ჰოლივუდ ბოულის ორკესტრის დირიჟორი. მან დააფუძნა ნიუ-იორკ სიტის სიმფონიური ორკესტრი და ამერიკის სიმფონიური ორკესტრი. დისნეის ”ფანტაზიის” მუსიკის არანჟირება და დირეჟორობაც მას ეკუთვნის. სიცოხცლის განმავლობაში იმდენად პოპულარული გახდა, რომ უორნერ ბრაზერსის მულტფილმების სერიაში საკუთარი პერსონაჟიც კი მიუძღვნეს (ლეოპოლდი).